پيلزبوري دوغبوي

بوبين فراش (بلينݣليزية: Poppin' Fresh)، والمعروف أكثر باسم پيلزبوري دوغبوي (بلينݣليزية: Pillsbury Doughboy)، هو شخصية إعلانية ورمز رسمي ديال شركة پيلزبوري، وكيبان فالإعلانات ديال منتجات العجين الجاهز من عام 1965. هاد الشخصية ولات من أشهر الماسكوتات الإعلانية فالعالم بسباب الشكل ديالها اللطيف والضحكة المميزة ملي شي حد كيضغط على بطنها وكتخرج منها الصوت “Hoo-Hoo!” ولا فالأول كانت كتقول “tee hee”.

الشخصية تصنعات على يد الكاتب الإعلاني رودولف “رودي” بيرز مع فريق ديال الإبداع فوكالة الإشهار ليو بورنيت وورلدوايد، والفكرة كانت هي يتخيّلو واحد العجين حي كيكبر وكيخرج من علبة المنتجات وكيعرف براسو للناس. أول ظهور ديالها كان عام 1965 باستعمال تقنية التحريك بالإيقاف، حيث دارو دمية من المطاط الرغوي وحرّكوها لقطة بلقطة، ومن بعد ولات الشركة كتستعمل تصويرة مولدة ب لورديناتور فالإعلانات الحديثة.
تصغير|أول إعلان تلفزيوني ديال شركة پيلزبوري لي خرج فيه پيلزبوري دوغبوي فـ 1965.
من ناحية الشكل، الشخصية بيضا بحال العجين، لابسة قبعة ديال الطباخ صغيرة، وعندها شال على الرقبة، عيون زرق كبار، وخدود فيها لون وردي، ومعروفة بالضحكة ديالها الخاصة. الصوت ديالها تعطات ليه بزاف ديال الممثلين عبر السنين، منهم بول فريز (أول صوت بقى 21 عام)، جيف بيرگمان، جوب سيرني، ودابا ريتش أورلو.

فـالسبعينات، الشركة طوّرات عائلة كاملة ديال الشخصية وولات كتتباع فشكل دمى وألعاب، ومن أفراد العائلة: پوبّي فراش، گرانپوبر، گرانمامور، پوپر، بون-بون، فلابجاك، بيسكويت، وأونكل رولي. الشخصية حتى ظهرت فحملات إعلانية كبيرة بحال سوپر بول، وتعاونات مع شركات وماركات أخرى، وولات رمز معروف وقوي فالتسويق والإشهار فالعالم كامل.

 مصادر 

تصنيف:شخصيات إعلانية
تصنيف:رموز تجارية
تصنيف:شخصيات خيالية ظهرت ف 1965
تصنيف:پيلزبوري